

|  |
| --- |
| **Република Србија** |
| **Прекршајни суд у Новом Саду** |
| **Број: Су IV-22 8/25** |
| **Дана:\_\_\_\_\_\_\_\_\_.2025. године** |
| **Н о в и С а д** |

МОДЕЛ УГОВОРА

о јавној набавци штампаног материјала

(03/2025)

закључен у Новом Саду, дана \_\_\_\_\_\_\_\_\_\_\_\_\_\_\_ 2025. године између:

1. Прекршајни суд, Булевар ослобођења 58, Нови Сад, ПИБ 106399543, матични број 08896160, кога заступа Марко Менићанин, председник Прекршајног суда у Новом Саду (у даљем тексту: Наручилац) и
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_седиште \_\_\_\_\_\_\_\_\_\_\_\_\_\_\_\_\_\_\_\_\_\_\_ улица\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)

Уговорне стране сагласно констатују:

- да је Наручилац, на основу Закона о јавним набавкама ("Службени гласник РС" број 91/19 и 92/23) и подзаконских аката којима се уређује поступак јавне набавке, спровео поступак јавне набавке шифра 03/2025, чији је предмет набавка штампаног материјала;

- да је Добављач доставио понуду број: \_\_\_\_\_\_\_од\_\_\_\_\_\_\_\_\_\_\_\_\_\_\_\_\_\_\_, која у потпуности одговара спецификацији из конкурсне документације, налази се у прилогу овог уговора и саставни је део уговора.

- реализација уговорене вредности ће се у 2025. години вршити до износа расположивих средстава у Финансијском плану Прекршајног суда у Новом Саду, а у 2026. години у оквирима обезбеђених буџетских средстава за ове намене на позицијама Финансијског плана Прекршајног суда у Новом Саду.

**Тачка 1.**

Предмет овог уговора је набавка добара – штамапног материјала (у даљем тексту: добра), под условима и на начин предвиђен у конкурсној документацији Наручиоца, и понуди Добављача и Обрасцу структуре цене, који чине саставни део овог уговора.

**Тачка 2.**

Укупна вредност добара из тачке 1. овог уговора, са свим трошковима транспорта, утовара, истовара, паковањима и помоћним и заштитним средствима потребним да се спрече оштећења или губитак добара, утврђена је према понуди Добављача и износи \_\_\_\_\_\_\_\_\_\_\_\_ динара, што са порезом на додату вредност у висини од \_\_\_\_\_\_\_\_\_\_\_ динара, укупно износи \_\_\_\_\_\_\_\_\_\_\_ динара.

Наручилац задржава право да не реализује уговорену вредност из става 1. ове тачке уколико за то не буде постојала потреба код Наручиоца.

Уговорена цена је фиксна и не може се мењати, услед повећавања цене елемената на основу којих је одређена.

У цену су урачунати и сви припадајући трошкови неопходни за реализовање уговора о јавној набавци.

**Тачка 3.**

Добављач се обавезује да Наручиоцу испоручује добра из тачке 1. овог уговора сукцесивно, у складу са потребама Наручиоца, у погледу врсте, количине и динамике испоруке.

Предметна добра морају бити упакована, од стране Добављача, у амбалажи и на начин који је прописан за ову врсту добара и који мора добра обезбедити од делимичног или потпуног оштећења при утовару, транспорту, претовару и ускладиштењу.

Добра из тачке 1. Уговора морају бити нова.

**Тачка 4.**

Добављач се обавезује да изврши испоруку добара у року од \_\_\_\_ дана од дана пријема требовања путем факса, од стране овлашћеног лица Наручиоца.

**Тачка 5.**

Квалитативну и квантитативну контролу и пријем добара приликом сваке појединачне испоруке вршиће овлашћено лице Наручиоца уз присуство представника Добављача.

Све приговоре и рекламације на квалитет и количину добара, Наручилац је дужан да истакне Добављачу приликом преузимања добара, а за скривене мане у року од осам дана од дана пријема робе, у писаној форми.

У случају неисправности, као и у случају лошег квалитета и неблаговремене испоруке, Наручилац задржава право да једнострано раскине Уговор без отказног рока и реализује средство финансијског обезбеђења.

**Тачка 6.**

Добављач гарантује да ће испоручити све уговорене количине добара под условима и на начин како је наведено у понуди и у складу са овим уговором, а у супротном, сагласан је да Наручиоцу надокнади сву претрпљену штету која услед тога настане.

У складу са ставом 1. ове тачке Добављач прилаже, као средство финансијског обезбеђења **за добро извршење посла**, бланко соло меницу са меничним овлашћењем на износ од 10% од уговорене вредности не укључујући износ ПДВ-а и са клаузулама „неопозива, безусловна, без протеста и трошкова“. Истовремено предајом поменуте менице Добављач се обавезује да Наручиоцу преда копије картона са депонованим потписима овлашћених лица Добављача и доказ о регистрацији менице.

Потписом овог уговора Добављач даје своју безусловну сагласност Наручиоцу да може реализовати депоновану меницу у случају да Добављач не изврши своје уговорне обавезе.

Наручилац се обавезује да Добављачу, на његов писмени захтев, врати нереализовану депоновану меницу у року од 15 дана од дана кад је Добављач у целости извршио своје обавезе преузете Уговором.

У случају да Добављач једнострано раскине Уговор, Наручилац има право да реализује средство финансијског обезбеђења из става 2. ове тачке.

**Тачка 7.**

Наручилац се обавезује да Добављачу исплати вредност испоручених добара у року од 45 дана од дана пријема рачуна и отпремнице потписаних од стране овлашћеног лица Наручиоца и представника Добављача.

Рачун и отпремница из става 1. ове тачке треба да гласе на:

Прекршајни суд у Новом Саду, Булевар ослобођења 58, Нови Сад, ПИБ: 106399543, са напоменом: “основ плаћања је уговор број: IV-22 8/2025“.

**Тачка 8.**

Овај уговор важи до реализације уговорене вредности из тачке 2. став 1. Уговора, а најдуже годину дана од дана закључења.

**Тачка 9.**

Средства за реализацију овог уговора обезбеђена су Законом о буџету за 2025. годину (Финансијским планом за 2025. годину). Плаћања доспелих обавеза насталих у 2025. години, вршиће се до висине одобрених апропријација (средстава на позицији у финаснијском плану) за ту намену, а у складу са законом којим се уређује буџет за 2025. годину.

За део реализације уговора који се односи на 2026. годину, реализација уговора ће зависити од обезбеђења средстава предвиђених Законом којим се уређује буџет за 2026. годину (Финансијски план за 2026. годину).

У супротном, уговор престаје да важи без накнаде штете због немогућности преузимања и плаћања обавезе од стране Наручиоца.

**Тачка 10.**

На све међусобне односе, који нису дефинисани овим уговором, непосредно се примењују одредбе Закона о облигационим односима.

**Тачка 11.**

Уговорне стране су сагласне да све евентуалне спорове решавају споразумно, а у случају да споразум није могућ, уговара се надлежност стварно надлежног суда у Новом Саду.

**Тачка 12.**

Уговор је састављен у 4 (четири) истоветна примерка, од којих два задржава Добављач, а два Наручилац.

За Наручиоца За Добављача

\_\_\_\_\_\_\_\_\_\_\_\_\_\_\_\_\_\_ М.П. \_\_\_\_\_\_\_\_\_\_\_\_\_\_\_\_

потпис потпис